Ir-Regolament tal-Kunsill Nru 602/98
tad-9 ta' Marzu 1998
li jestendi l-kopertura tar-Regolamenti (KE) Nru 3281/94 u Nru 1256/96 dwar l-iskemi tal-Komunità fuq preferenzi ta' tariffi ġeneralizzati għall-benefiċċju tal-pajjiżi l-inqas żviluppati
IL-KUNSILL TA' L-UNJONI EWROPEA,
B'rispett lejn it-Trattat li jistabbilixxi l-Komunità Ewropea, u partikolarment lejn l-Artikolu 113 li joħroġ minnu,
b'rispett lejn il-proposta mill-Kummissjoni,
billi l-Artikolu 3 tar-Regolament tal-Kunsill (KE) Nru 3281/94 tad-19 ta' Diċembru 1994 li japplika skema kwadriennali ta' preferenzi ta' tariffi ġeneralizzati (1995 sal-1998) fejn jidħlu ċerti prodotti ndustrijali ġejjin minn pajjiżi li qegħdin jiżviluppaw [1] jipprovdi għal trattament iktar favorevoli ta' tariffi għall-pajjiżi l-inqas żviluppati;
billi l-Artikolu 3 tar-Regolament tal-Kunsill (KE) Nru 1256/96 ta' l-20 ta' Ġunju 1996 li japplika skemi multiannwali ta' preferenzi ta' tariffi ġeneralizzati minn l-1 ta' Lulju 1996 sat-30 ta' Ġunju 1999 dwar ċerti prodotti agrikoli ġejjin minn pajjiżi li qegħdin jiżviluppaw [2] hekk ukoll jipprovdi għal trattament ta' tariffi iktar favorevoli għall-pajjiżi l-inqas żviluppati;
billi fil-konferenza ministerjali ta' Singapore f'Diċembru 1996 il-pajjiżi membri ta' l-Organizzazzjoni Dinjija tal-Kummerċ (WTO) wegħdu li jwettqu pjan biex itejjbu l-aċċess għas-swieq tagħhom tal-prodotti ġejjin mill-pajjiżi l-inqas żviluppati;
billi fit-2 ta' Ġunju 1997 il-Kunsill, fuq il-bażi tal-komunikazzjoni tal-Kummissjoni tas-16 ta' April 1997, adotta konklużjonijiet li jsejħu għall-implimentazzjoni tal-konklużjonijiet ta' Singapore partikolarment billi jagħtu lill-pajjiżi l-inqas żviluppati li ma kinux parti mir-Raba' Konvenzjoni ACP-EC preferenzi ekwivalenti għal dawk li jgawdu l-firmatarji ta' dik il-Konvenzjoni;
billi trattament ekwivalenti għal prodotti ndustrijali jfisser li jinkludi l-iskema tas-Sistema Ġeneralizzata ta' Preferenzi (GSP) l-prodotti kollha s'issa esklużi minnha imma eżenti mid-dazji taħt ir-Raba' Konvenzjoni ACP-EC;
billi l-prodotti agrikoli suġġetti taħt ir-Raba' Konvenzjoni ACP-EC għal riduzzjoni ta' tariffa imma mhux għal kwota ta' tariffa għandhom jkunu nklużi fl-iskema għall-benefiċċju tal-pajjiżi l-inqas żviluppati billi tapplika waħda mir-rati preferenzali ta' dazju msemmija fl-Artikolu 2 tar-Regolament (KE) Nru 1256/96, skond ir-riduzzjoni maqbula mir-Raba' Konvenzjoni ACP-EC,
ADOTTAW DAN IR-REGOLAMENT:
Artikolu 1
Aċċess għall-arranġamenti li msemmija fl-Artikolu 3(1) tar-Regolament (KE) Nru 3281/94 huwa hawnhekk estiż għall-prodotti mniżżla fl-Anness I ta' dan ir-Regolament.
Artikolu 2
L-arranġamenti stipulati fl-Artikolu 3(1) tar-Regolament (KE) Nru 1256/96 jkun issuplimentat bl-applikazzjoni għall-prodotti mniżżla fl-Anness II ta' dan ir-Regolament waħda mir-rati preferenzali ta' dazju speċifikati fl-Artikolu 2 tar-Regolament (KE) Nru 1256/96, skond is-sensittività tal-prodott.
Artikolu 3
Il-lista tal-pajjiżi l-inqas żviluppati fl-Anness IV tar-Regolamenti (KE) Nri 3281/94 u 1256/96 hi hawnhekk emendata kif ġej:
- fl-Anness IV tar-Regolament (KE) Nru 3281/94, "330 Angola" tkun imdaħħla wara "328 Burundi" u "391 Botswana" u "817 Tonga" jitħassru,
- fl-Anness IV tar-Regolament (KE) 1256/96, "391 Botswana" u "817 Tonga" jitħassru.
Artikolu 4
Dan ir-Regolament jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Dan japplika mill-1 ta' Jannar 1998.
Dan ir-Regolament ikun jorbot fl-intier tiegħu u japplika direttament għall-Istati Membri kollha.
Magħmul fi Brussell, fid-9 ta' Marzu 1998.